
Dengan nama Allah, yang 
maha pemurah, lagi maha 


penyayang. 


Telah berkata Sheikh, Imam, ahli 
ilmu, seorang yang zuhud, Abu 
Yahya Zakariya bin Syaraf bin 
Hasan bin Husain al-Nawawi: 


Segala puja-pujian bagi Allah 
Tuhan Seru Sekalian Alam, 
Pencipta langit dan bumi, 
Pentadbir sekalian makhluk, 
Pengutus para Rasul kepada 
orang-orang yang mukallaf, 
untuk. memberikan hidayah 
kepada mereka dan 
menerangkan syari'at agama, 
dengan dalil-dalil yang putus 
(yakin) serta bukti-bukti yang 
jelas. Aku memuji-Nya di atas 
segala nikmat-Nya dan aku 
berdoa kepada-Nya akan 
tambahan kurniaan-Nya dan 
kemurahan-Nya. 

Dan aku bersaksi bahawa 
sesungguhnya Nabi Muham- 
mad s.a.w itu adalah hamba- 
Nya dan utusan-Nya, dan 
kekasih-Nya serta teman rapat- 
Nya, makhluk yang paling 
utama, yang dimuliakan 
dengan Al-Quran yang meru- 
pakan mukjizat sepanjang 
zaman, dan dengan Sunnah- 
sunnah yang memberi cahaya 
kepada golongan yang mencari 
petunjuk, dan yang dikhu- 
suskan dengan kata-kata yang 
ringkas lafaznya tetapi luas dan 
mendalam maknanya dan 
agama yang penuh tolak ansur. 
Selawat Allah dan salam-Nya 
ke atas Baginda dan seluruh 
para nabi, dan para pengikut 
setiap mereka serta seluruh 


hamba-hamba Allah yang soleh. 


Adapun selepas daripada itu; 
maka sesungguhnya kami telah 
meriwayatkan daripada Ali ibn 
Abi Talib, Abdullah ibn 
Mas'ud, Mu'az ibn Jabal, Abu 
al-Darda', Ibnu “Umar, Ibnu 
“Abbas, Anas ibn Malik, Abu 
Hurairah dan Abu Sa'id al- 
Khudri r.a. daripada berbagai- 
bagai sanad dengan riwayat 
yang pelbagai bahawa 
Rasulullah s.a.w bersabda: 

“Barangsiapa yang menghafal 
atas umatku empat puluh 
hadith daripada (hadith yang) 
berkenaan dengan agama 
mereka, nescaya Allah akan 
membangkitkannya pada hari 
kiamat dalam golongan para 
fuqaha” dan “ulama.” 


Dalam suatu riwayat lain: 
“Nescaya Allah akan 
membangkitkannya sebagai 
seorang faqih dan “alim. Dalam 
riwayat Abu al-Darda': “dan 
adalah aku (Rasulullah) pada 
hari kiamat menjadi orang 
yang memberikan syafaat dan 
saksi kepadanya”. Dalam 
riwayat. Ibnu Mas'ud 
“dikatakan kepadanya (orang 
yang menghafal 40 hadith) 
masuklah engkau daripada 
mana-mana pintu syurga yang 
engkau mahu”. Dalam riwayat 
Ibnu “Umar “nescaya dia 
ditulis termasuk dalam golo- 
ngan “ulama', dan dibang- 
kitkan dalam golongan para 
syuhada” ”. Para “ulama hadith 
telah muafakat bahawa ia 
adalah hadith dha'if sekalipun 
jalan-jalannya banyak. 


Dan sesungguhnya para 
ulama” r.a telah mengarang 
begitu banyak karangan yang 


P P 


. II 


a KAA heee AA 
dala, aa 
PA E2 cd” D D 

. a 3 ag, Ss na Nur 
HA SI 


Na Lalz Pagi In A D. 


a 


a ad Sg Sy n 


Bea 


P Jo 


4 aa a SA P ANA 


4 A pg H Ae Pa 
D 4 but su 
CAN a 2 


” t3 jpa gi ala, & 


oo? A P P P) Muz" DAR 
3 ea SS) AA Ae D, 
2U Ide 


tidak terhitung di dalam bab 
(40 hadith) ini. Orang yang 
paling awal mengarangnya 
setakat pengetahuanku ialah 


Abdullah ibn al-Mubarak, 
kemudian Muhammad ibn 
Aslam al-Thusi al-'Alim al- 


Rabbani, kemudian al-Hasan 
ibn Sufian al-Nasa'i, Abu 
Bakar al-Aajiri, Abu 
Muhammad ibn Ibrahim al- 
Asfahani, al-Daraqutni, al- 
Hakim, Abu Nu'aim, Abu 
Abdul Rahman al-Salmi, Abu 
Sa'id al-Malini, Abu “Uthman 
al-Shabuni, Abdullah ibn 
Muhammad al-Ansari, Abu 
Bakar al-Baihaqi; dan ramai 
lagi “alim “ulama yang lain 
yang tiada terkira banyaknya 
sama ada daripada kalangan 


“ulama terdahulu atau 
terkemudian. 

Sesungguhnya aku telah 
beristikharah kepada Allah 


Ta'ala untuk mengumpulkan 
empat puluh hadith sebagai 
mengikuti jejak langkah para 
Imam tokoh “ulama dan para 
huffaz al-Islam (Para pendu- 
kung dan pemelihara Islam, 
atau para Imam hadith). Para 
“ulama telah bermuafakat 
tentang keharusan beramal 
dengan hadith 


P PA P Pp 
-“- 
)9 a NS SA N LL 
P Jos P PET oo” 


& h : 
- Ai A A D Oo? 
PER ga Pa 


A D pan 


JAN an gi si di 
X x SI x 2 a 
a TU 
DAN Ki Ga, 
dapa 2b a ya de 
a Da Ma 
-$ N PN s£ . di 
DAN 


a 


d Pr LI LIAN | 


aaa 
KI LI Ns DE 
A a a a bi 

Si a 


dha'if dalam soal kelebihan- 
kelebihan amalan (sunat). 


Namun demikian, bukanlah 
pergantunganku (dalam usaha 
mengumpulkan 40 hadith ini) 
kepada hadith dha'if, bahkan 
pergantunganku adalah kepa- 
da sabda Nabi s.a.w dalam 
beberapa hadith sahih yang 
bererti: “Hendaklah orang 
yang hadir (majlis Rasulullah 
dan mendengar pengajaran 
baginda) menyampaikan (apa 
yang didengarinya) kepada 
orang yang tidak hadir”, juga 
sabda Baginda s.a.w yang 
bererti: “Allah akan memper- 
cahayakan (wajah) seseorang 
yang mendengar kata ucapan- 
ku, lalu dia memahaminya, 
lantas dia menunaikannya 
Gaitu menyampaikannya kepa- 
da orang lain sama ada dengan 
lafaz yang sama tepat atau 
dengan makna kerana harus 
meriwayatkan hadith Nabi 
secara makna dengan beberapa 
syarat tertentu.) sebagaimana 
dia mendengarnya”. 


Ada sebahagian “ulama yang 
mengumpulkan 40 hadith 
mengenai usuluddin (akidah), 
manakala sebahagian lain 
mengenai perkara furu" (fiqh) , 

sebahagian yang mengenai 
perkara jihad, sebahagian yang 
lain mengenai zuhud, sebaha- 
gian yang lain mengenai adab, 
sebahagian mereka mengenai 
khutbah. Semuanya adalah 
kerja-kerja yang bertujuan 
baik yang mana Allah Ta'ala 
redhai akan pengumpulnya. 


Dan aku bercadang untuk 
mengumpulkan 40 perkara 
yang terlebih utama daripada 
itu semua, iaitu 40 hadith yang 
merangkumi semua topik 
tersebut, yang mana setiap 
hadith (daripada 40 hadith 
tersebut) menjadi kaedah 
(Tunggak atau prinsip) yang 
agung daripada kaedah- 
kaedah agama, yang mana 
hadith itu telah disifatkan oleh 
para “ulama bahawa perling- 
karan Islam berkisar di 
lingkungannya, atau separuh 
Islam, atau sepertiga Islam 
atau seumpamanya. 


Kemudian aku beriltizam 
dalam pemilihan 40 hadith ini 
agar ia merupakan hadith- 
hadith sahih, dan kebanya- 
kannya adalah terdapat dalam 
kitab Sahih al-Bukhari dan 
Sahih Muslim, di mana aku 
menyebut hadith-hadith 

tersebut secara dibuang 
sanadnya agar ia mudah 
dihafal, dan supaya 
manfaatnya lebih tersebar 
umum Insya-Allah Ta'ala, 
kemudian aku iringi pula 


hadith-hadith ini dengan suatu 
bab pada menghuraikan 
makna lafaz-lafaz hadith (40 ini) 
yang tersembunyi. Sayugialah 
bagi orang yang mencintai 
negeri akhirat bahawa dia 
mengenali hadith-hadith ini 
justeru kandungannya yang 
merangkumi perkara-perkara 
yang penting dan ingatan 
tentang segala ketaatan. Yang 
demikian itu adalah bagi 
orang-orang yang benar-benar 
bertadabbur. 


Kepada Allah jua pergan- 
tunganku, kepada-Nya jua 
harapan dan sandaranku, dan 
segala pujian dan nikmat itu 
bagi-Nya, dan hanya dengan- 
Nya jua Taufiq dan “Ismah 
(pemeliharaan daripada 
kesalahan). 

1. Daripada Amirul Mukminin 
Abu Hafs 'Umar ibn al-Khattab 


r.a... beliau berkata: Aku 
mendengar Rasulullah s.a.w 
bersabda: “Bahawa 


sesungguhnya setiap amalan 
itu bergantung kepada niat, 
dan bahawa sesungguhnya 
bagi setiap orang apa yang dia 


niatkan. Barangsiapa yang 
hijrahnya. menuju kepada 


Allah dan Rasul-Nya, maka 
hijrahnya kepada Allah dan 
Rasul-Nya. Barangsiapa yang 
hijrahnya kerana dunia yang 
dia mahu mencari habuannya, 
atau kerana seorang 
perempuan yang dia mahu 
kahwininya, maka hijrahnya 
hanyalah ke arah perkara 
yang ditujuinya itu.” 

Hadith ini diriwayatkan oleh dua 
orang Imam Ahli Hadith; Abu 
Abdullah Muhammad ibn Ismail 
ibn Ibrahim ibn al-Mughirah ibn 
Bardizbah al-Bukhari dan Abu al- 
Husain Muslim ibn al-Hajjaj ibn 
Muslim al-Qusyairi al-Naisaburi 
dalam kitab sahih mereka berdua 
yang merupakan antara kitab 
yang paling sahih. 


2. Daripada Sayidina 'Umar 
juga, r.a. beliau berkata: Ketika 
kami sedang duduk di sisi 
Rasulullah s.a.w pada suatu hari, 
tiba-tiba muncul di hadapan 
kami seorang lelaki yang 
memakai pakaian yang sangat 
putih, berambut sangat hitam, 
yang tidak ternampak pada 
dirinya Kkesan-kesan tanda 
musafir dan tidak seorangpun di 
kalangan kami yang 
mengenalinya. Lalu dia duduk 
menghampiri Nabi s.a.w lalu 
disandarkan kedua-dua lututnya 
ke lutut Baginda dan meletakkan 
dua tapak tangannya atas dua 
paha Baginda seraya berkata: 
“Wahai Muhammad! Terangkan 
kepadaku tentang Islam.” Lalu 
Rasulullah s.a.w bersabda: 

“Islam itu bahawa engkau naik 
saksi bahawa tiada Tuhan 
melainkan Allah dan bahawa 
Muhammad itu utusan Allah, 
(dan bahawa) engkau mendi- 
rikan sembahyang, mengelu- 
arkan zakat, berpuasa di 
bulan Ramadhan, menunai- 


kan haji ke Baitullah (Makkah) 


sekiranya engkau berkuasa 
mengerjakannya.” Lelaki 
tersebut berkata: “Benarlah 
engkau.” Maka kami pun merasa 
hairan kepadanya, dia yang 
bertanya dia pula yang 
membenarkannya. Dia bertanya: 
“Terangkan kepadaku tentang 
Iman.” Baginda bersabda: 
“(Iman itu ialah) bahawa 
engkau percaya kepada Allah, 
para Malaikat-Nya, kitab- 
kitab-Nya, para Rasul-Nya, 
hari Kiamat dan bahawa 
engkau percaya kepada Qadar 
baik dan buruk.” Lelaki itu 
berkata: “Benarlah engkau.” Dia 
berkata lagi: “Terangkanlah 
kepadaku tentang ihsan.” 
Baginda bersabda: “Ihsan itu 
ialah bahawa engkau 
menyembah Allah seolah-olah 
engkau melihat-Nya. Sekira- 
nya engkau tidak dapat 
melihatnya, maka sesung- 
guhnya Dia melihatmu.” 

Lelaki itu bertanya lagi: 
“Terangkan kepadaku tentang 
Kiamat.” Baginda bersabda: 
“Orang yang ditanya tentang 
Kiamat tidaklah lebih 
mengetahui daripada orang 
yang bertanya.” Lelaki itu 
berkata: “Maka terangkanlah 
kepadaku tentang tanda- 
tandanya.” Baginda bersabda: 
“(Antara tanda-tandanya 
ialah) apabila seorang hamba 
perempuan melahirkan 
tuannya dan apabila engkau 
melihat orang-orang miskin 
yang berkaki ayam, tidak 
berpakaian dan papa kedana 


yang hanya menjadi 
penggembala kambing 
berlumba-lumba membina 
bangunan (yakni bertukar 
menjadi kaya raya).” 


Kemudian lelaki itu berlalu, lalu 
aku terdiam sebentar. Kemudian 
Baginda bertanya: “Wahai 
'Umar! Adakah engkau tahu 
siapa lelaki yang bertanya itu?” 
Aku berkata: “Allah dan Rasul- 
Nya lebih mengetahui.” Baginda 
bersabda: “Sesungguhnya dia 
adalah Malaikat Jibril yang 
datang kepada kamu untuk 
mengajar kamu tentang 
agama kamu.” Hadith riwayat 
al-Imam Muslim. 

3. Daripada Abu Abdul Rahman 
Abdullah ibn 'Umar ibn al- 
Khattab r.a beliau berkata: Aku 
telah mendengar Rasulullah 
s.a.w bersabda: “Islam itu 
terbina atas lima perkara: 
Naik saksi mengaku bahawa 
sesungguhnya tiada Tuhan 
melainkan Allah dan bahawa 
sesungguhnya Muhammad itu 


adalah Utusan Allah, 
Mendirikan sembahyang, 
mengeluarkan zakat, 


mengerjakan haji ke Baitullah 
dan menunaikan puasa pada 
bulan Ramadan.” Hadith 
riwayat al-Imam al-Bukhari dan 
al-Imam Muslim. 


4. Daripada Abu Abdul Rahman 
Abdullah ibn Mas'ud r.a. beliau 
berkata: Rasulullah s.a.w telah 
bersabda, dan Baginda adalah 
seorang yang benar lagi 
dibenarkan (iaitu dipercayai): 
“Sesungguhnya setiap orang di 
kalangan kamu dihimpunkan 
kejadiannya dalam perut 
ibunya selama 40 hari berupa 
air mani, kemudian menjadi 
segumpal darah selama 
tempoh yang sama, kemudian 
menjadi seketul daging selama 
tempoh yang sama, kemudian 
dikirimkan kepadanya 
seorang malaikat lalu dia 

menghembuskan padanya roh 
dan dia diperintahkan dengan 
empat kalimat; iaitu supaya 
menulis rezekinya, ajalnya, 
amalannya dan adakah dia 
celaka atau bahagia. Demi 
Allah Yang tiada Tuhan 
melainkan-Nya, sesungguhnya 
salah seorang dari kalangan 
kamu akan beramal dengan 
amalan ahli syurga, sehingga 
jarak antaranya dan syurga 
tidak lebih dari sehasta, lalu 
dia didahului oleh ketentuan 


tulisan kitab lantas dia 
mengerjakan amalan ahli 
neraka lalu dia memasuki 
neraka. Dan sesungguhnya 


salah seorang dari kalangan 
kamu akan beramal dengan 
amalan ahli neraka, sehingga 
jarak antaranya dengan 
neraka tidak lebih dari sehasta, 
lalu dia didahului oleh 
ketentuan tulisan kitab lantas 
dia mengerjakan amalan ahli 
syurga lalu dia memasuki 
syurga.” Hadith riwayat al- 
Imam al-Bukhari dan al-Imam 
Muslim. 


5. Daripada Ummu al- 
Mukminin. Ummu Abdullah 
“Aisyah r.a beliau berkata: 


Rasulullah s.a.w telah bersabda: 
“Barangsiapa yang 

mengada-adakan sesuatu 
perkara dalam urusan kita ini, 
yang bukan daripadanya, 
maka ia tertolak.” Hadith 
riwayat al-Imam al-Bukhari dan 
al-Imam Muslim. 


Dalam riwayat Muslim, ada 
hadith lain berbunyi: 
“Barangsiapa yang menger- 
jakan suatu amalan yang tidak 
ada asal usul dengan agama 
kita, maka ia tertolak.” 


6. Daripada Abu Abdullah al- 
Nu'man ibn Basyir r.a., beliau 
berkata: Aku telah mendengar 
Rasulullah s.a.w bersabda: 
“Sesungguhnya perkara yang 
halal itu jelas, dan 
sesungguhnya perkara yang 
haram itu jelas, dan di antara 
kedua-dua perkara tersebut 
ada perkara-perkara syubhah 
(samar-samar) yang keba- 
nyakan orang tidak mengeta- 
huinya. Barangsiapa yang 
menjaga (diri dari) perkara 
syubhah, maka sesungguhnya 
dia telah membersihkan 
agamanya dan maruah 
dirinya. Dan barangsiapa yang 
terjatuh. dalam perkara 
syubhah, maka dia telah jatuh 
dalam perkara haram, 

umpama seorang penggem- 
bala yang menggembala di 
sekeliling kawasan larangan, 


diimbangi dia akan 
menceroboh masuk ke 
dalamnya. Ketahuilah bahawa 
setiap raja ada kawasan 


larangan dan sesungguhnya 
kawasan larangan Allah itu 
ialah perkara-perkara yang 
diharamkan-Nya. Ketahuilah 
bahawa dalam setiap jasad itu 
ada seketul daging yang 
apabila ia baik maka baiklah 
seluruh jasad dan apabila ia 
rosak, maka rosaklah seluruh 
jasad. Ketahuilah ia adalah 
hati.” Hadith riwayat al-Imam 
al-Bukhari dan Muslim. 


7. Daripada Abu  Ruqayyah 
Tamim ibn Aus al-Daari r.a. 
bahawa Nabi s.a.w telah 
bersabda: “Agama itu adalah 
nasihat.” Kami berkata: “Untuk 
siapa?” Baginda bersabda: 
“Untuk Allah, untuk kitab- 
Nya, untuk Rasul-Nya, untuk 
para imam kaum muslimin 
dan untuk umat Islam 
seluruhnya.” Hadith riwayat al- 
Imam Muslim. 


8. Daripada Ibnu 'Umar r.a. 


bahawa 

Rasulullah s.a.w telah bersabda: 
“Aku telah diperintahkan 
supaya memerangi manusia 
sehingga mereka naik saksi 
bahawa sesungguhnya tiada 
Tuhan melainkan Allah dan 
bahawa sesungguhnya Muha- 
mmad utusan Allah, mereka 
mendirikan sembahyang dan 
membayar zakat. Apabila 
mereka telah berbuat 
demikian, maka mereka telah 
memelihara darah mereka 
dan harta mereka daripada 
aku, melainkan dengan hak 
Islam, dan hisab perhitungan 
amal mereka terserah kepada 
Allah Ta'ala.” Hadis riwayat 
al-Imam al-Bukhari dan Muslim. 


9. Daripada Abu Hurairah 
Abdul Rahman ibn Sakhr r.a. 
beliau berkata: Aku telah 
mendengar Rasulullah s.a.w 
bersabda: “ Apa-apa yang aku 
sarang kamu melakukannya 
maka hendaklah kamu 
menjauhi- nya, dan apa-apa 
yang aku perintahkan kamu 
melaku- kannya, maka 
lakukanlah seberapa daya 
kamu. Sesung- guhnya umat 
yang terdahulu daripada 
kamu telah binasa lantaran 
banyak persoalan 

dan banyak perselisihan 
terhadap Nabi-nabi mereka .” 
Hadis riwayat al-Imam al- 
Bukhari dan Muslim. 


10. Daripada Abu Hurairah r.a 
beliau berkata: Rasulullah s.a.w 
telah bersabda: “Sesung- 
guhnya Allah Ta'ala maha 
baik, Dia tidak menerima 
kecuali perkara yang baik. 
Dan sesungguhnya Allah telah 
memerintahkan orang-orang 
mukmin dengan apa yang 
telah diperintahkan kepada 
para Rasul di mana Allah 
Ta'ala berfirman: “ Wahai 
para Rasul! Makan minumlah 


kamu makanan yang 
baikbaik dan hendaklah 
kamu beramal soleh” Dan 
Allah Ta'ala berfirman: 
“Wahai orang-orang yang 
beriman! Makan minumlah 


kamu makanan yang baik- 
baik yang Kami rezekikan 
kepada kamu” .Kemudian 
Baginda menyebut perihal 
seorang lelaki yang bermusafir 
jauh, yang berambut kusut 
masai dan berdebu, yang 
menadah tangan ke langit (lalu 
berdoa): “Wahai Tuhanku! 
Wahai Tuhanku!” sedangkan 
makanannya haram, 
minumannya haram, 

pakaiannya haram dan dia 
dikenyangkan dengan 
makanan yang haram, lalu 
Bagaimanakah doanya akan 
dimakbulkan?” Hadith riwayat 
al-Imam Muslim. 


11. Daripada Abu Muhammad 
al-Hasan ibn Ali ibn Abu Talib 
r.a., cucu Rasulullah s.a.w dan 
kesayangan Baginda. Beliau 
berkata: Aku telah menghafal 
(sebuah hadith) daripada 
Rasulullah s.a.w yang berbunyi: 
“ Tinggalkanlah apa yang 
meragukan engkau kepada 
apa yang tidak meragukan 
engkau.” Hadis riwayat al- 
Tirmizi dan al-Nasai. Al- 
Tirmizi berkata 1a adalah hadith 
hasan sahih. 


12. Daripada Abu Hurairah r.a 
beliau berkata: Rasulullah s.a.w 
telah bersabda: “ Sebahagian 
daripada keelokan seorang 
mukmin ialah meninggalkan 
apa yang tidak berfaedah 
baginya.” Hadith ini Hadith 
Hasan, diriwayatkan oleh al- 


Tirmizi dan lain-lain sedemikian. 


13. Daripada Abu Hamzah Anas 
ibn Malik 

a., khadam Rasulullah s.a.w, 

daripada Nabi s.a.w, Baginda 
bersabda: “ Seseorang kamu 
tidak benar-benar beriman 
sehingga dia mengasihi 
saudaranya sebagaimana dia 
mengasihi dirinya sendiri.” 
Hadis riwayat al-Imam al- 
Bukhari dan Muslim. 


14. Daripada Ibnu Mas'ud r.a. 
beliau berkata: Rasulullah s.a.w 
telah bersabda: “ Darah 
seseorang muslim tidak halal 
kecuali dengan salah satu dari 
tiga perkara; janda yang 
berzina, nyawa dengan nyawa 
dan orang yang meninggalkan 
agamanya yang memisahkan 
diri daripada jamaah.” Hadith 
riwayat al-Imam al-Bukhari dan 
Muslim. 


15. Daripada Abu Hurairah r.a., 
bahawa Rasulullah s.a.w telah 
bersabda: “ Barangsiapa yang 
beriman dengan Allah dan 
hari akhirat, maka hendaklah 
dia berkata baik atau dia 
diam. Barangsiapa yang 
beriman dengan Allah dan 
hari akhirat, maka hendaklah 
dia memuliakan jiran 
tetangganya. Barangsiapa 
yang beriman dengan Allah 

dan hari akhirat, maka 
hendaklah dia memuliakan 
tetamunya.” Hadis riwayat al- 
Imam al-Bukhari dan Muslim. 


16. Daripada Abu Hurairah r.a.: 
Bahawa seorang lelaki berkata 
kepada Nabi s.a.w: “ Berikan 
daku wasiat!” 
“ Janganlah engkau marah” 
Lelaki itu mengulangi soalan itu 
beberapa kali. Baginda tetap 
bersabda: “ Janganlah engkau 
marah.” Hadis riwayat al- 
Imam al-Bukhari. 


17. Daripada Abu Ya'la Syaddad 
ibn Aus r.a. daripada Rasulullah 


. Baginda bersabda: 


s.a.w, bahawa Baginda bersabda: 


“Sesungguhnya Allah menulis 
(mewajibkan) ihsan atas 
segala sesuatu. Apabila kamu 
mahu membunuh, maka 
perelokkanlah pembunuhan 
itu. Apabila kamu mahu 
menyembelih, maka per- 
elokkanlah penyembelihan itu 
dan hendaklah kamu 
menajamkan mata pisau dan 
hendaklah dia menyenangkan 
haiwan sembelihannya itu.” 
Hadis riwayat al-Imam Muslim. 

18. Daripada Abu Zar Jundub 
ibn Junadah (al-Ghifari) dan 
Abu Abdul Rahman Mu'az ibn 
Jabal, r.a., daripada Rasulullah 


S.A.W, bahawa Baginda 
bersabda: “Bertaqwalah 
engkau kepada Allah 
walaupun di mana engkau 
berada, dan iringilah 
kejahatan dengan kebaikan, 
nescaya ia akan 
menghapuskan kejahatan 
tersebut! dan  bergaullah 
sesama manusia dengan budi 
pekerti yang baik.” Hadith 
riwayat al-Imam al-Tirmizi. 
Beliau berkata: 1a adalah Hadith 
Hasan... Dalam sesetengah 


naskhah, ia adalah Hadith Hasan 
Sahih. 


19. Daripada Abu al-'Abbas, 
Abdullah ibn Abbas, r.a beliau 
berkata: Aku pernah duduk di 
belakang Nabi s.a.w pada suatu 
hari, lalu Baginda bersabda 
kepadaku: “Wahai anak kecil! 
Sesungguhnya aku mahu 
ajarkan engkau beberapa 
kalimah Peliharalah Allah 
nescaya Allah akan 
memeliharamu. Peliharalah 
Allah nescaya engkau akan 
dapati Dia di hadapanmu. 
Apabila engkau meminta, 
maka pintalah dari Allah. 

Apabila engkau meminta 
pertolongan, maka mintalah 
pertolongan dengan Allah. 
Ketahuilah bahawa kalau 
umat ini berkumpul untuk 
memberikan sesuatu manfaat 
kepadamu, mereka tidak akan 
mampu memberikanmu man- 
faat kecuali dengan suatu 
perkara yang memang Allah 
telah tentukan untukmu. Seki- 


ranya. mereka berkumpul 
untuk memudaratkan kamu 
dengan suatu mudarat, 


nescaya mereka tidak mampu 
memudaratkan kamu kecuali 
dengan suatu perkara yang 
memang Allah telah tentu- 
kannya untukmu. Pena-pena 
telah diangkat dan lembaran- 
lembaran telah kering 
(dakwatnya). Hadith riwayat al- 
Imam al-Tirmizi. Beliau berkata: 
la adalah Hadith Hasan Sahih. 


Dalam riwayat selain al-Tirmizi, 
hadith berbunyi: “Peliharalah 
Allah, nescaya engkau akan 


dapati-Nya di hadapan engkau. 


Kenalilah Allah ketika senang, 
nescaya Dia akan menge- 
nalimu di ketika susah. 
Ketahuilah bahawa apa-apa 
yang (ditakdirkan) tidak 
menimpamu, pasti ia tidak 
akan 

menimpamu. Dan apa yang 
telah ditentukan (oleh Allah) 
untuk menimpa kamu, pasti ia 
tidak akan tersalah untuk 
menimpa kamu. Ketahuilah 
bahawa kemenangan itu ada 
bersama kesabaran, dan 
selepas dari kesempitan itu 
ada kelapangan dan bersama 


kesusahan itu ada kesenangan.” 


20. Daripada Ibnu Mas'ud 
'Uqbah ibn 'Amru al-Ansari al- 
Badri r.a. beliau berkata: 
Rasulullah s.a.w telah ber- 
sabda: “ Sesungguhnya antara 
ungkapan para nabi terdahu- 
lu yang dapat diketahui dan 
dipetik oleh manusia ialah : 
Jika engkau tidak malu, maka 
lakukanlah apa sahaja yang 
engkau mahu.” Hadis riwayat 
al-Imam al-Bukhari. 


21. Daripada Abu "Amru - atau 
digelar juga Abu “Amrah 
Sufian ibn Abdullah r.a. beliau 
berkata: Aku berkata: “Wahai 
Rasulullah! Ajarkan untukku 
dalam Islam suatu ucapan yang 
mana aku tidak perlu lagi 
bertanya kepada orang lain 
selainmu.” Baginda bersabda: 
“Ucapkanlah: Aku beriman 
kepada Allah. 

Kemudian hendaklah engkau 
beristiqamah.” Hadith riwayat 
al-Imam Muslim. 


22. Daripada Abu Abdullah 
Jabir ibn Abdullah al-Ansari r.a., 
(beliau meriwayatkan): Bahawa 
seorang lelaki telah bertanyakan 
Rasulullah s.a.w, dia berkata: 
“Bagaimana pandanganmu jika 
aku mendirikan sembahyang- 
sembahyang fardu, aku berpuasa 
bulan Ramadan, aku 
menghalalkan perkara yang halal 
dan aku mengharamkan perkara 
yang haram. Aku tidak akan 
menambah apa-apa lagi lebih 
daripada itu. Apakah aku akan 
masuk syurga?” Baginda 
bersabda: “Ya!”. Hadith riwayat 
al-Imam Muslim. 


23. Daripada Abu Malik al- 
Haris ibn "Asim al-Asy'ari r.a. 
beliau berkata: Rasulullah s.a.w 
telah bersabda: “Kebersihan itu 
sebahagian daripada iman. 
Dan ucapan zikir 
Alhamdulillah memenuhi 
neraca timbangan. Ucapan 
Zikir Subhanallah dan 
Alhamdulillah kedua-duanya 
memenuhi ruangan antara 

langit dan bumi. Sembahyang 
itu adalah cahaya. Sedekah itu 
adalah saksi. Sabar itu adalah 
sinaran. Al-Quran itu adalah 
hujah bagimu atau hujah ke 
atasmu. Setiap manusia keluar 
waktu pagi, ada yang menjual 
dirinya, ada yang 
memerdekakan dirinya dan 
ada pula yang mencelakakan 
dirinya.” Hadith riwayat al- 
Imam Muslim. 


24. Daripada Abu Zar al-Ghifari 
r.a. daripada Rasulullah s.a.w 
berdasarkan apa yang 
diriwayatkan oleh Baginda 
daripada Allah s.w.t bahawa Dia 
berfirman: “Wahai hamba- 
hamba-Ku! Sesungguhnya 
aku mengharamkan ke atas 
diri-Ku kezaliman dan Aku 
jadikannya di kalangan kamu 
sebagai suatu perkara yang 
diharamkan, maka janganlah 
kamu saling zalim-menzalimi. 
Wahai hamba-hamba-Ku! 
Kamu semua sesat kecuali 
orang yang Aku kurniakan 
hidayah kepadanya, maka 
hendaklah kamu meminta 
hidayah dari-Ku. Wahai 
hamba-hamba-Ku! Kamu 
semua lapar kecuali orang 
yang Aku beri makan, 

maka hendaklah kamu 
meminta makan daripada-Ku 
nescaya Aku akan berikan 
kamu makan. Wahai hamba- 
hamba-Ku! Kamu semua 
telanjang kecuali orang yang 
Aku berikannya pakaian, 
maka hendaklah kamu 
meminta pakaian daripada- 
Ku nescaya Aku akan berikan 
kamu pakaian. Wahai hamba- 
hamba-Ku! Sesungguhnya 
kamu bersalah siang dan 
malam dan Aku mengam- 
punkan semua dosa, maka 
mintalah keampunan daripa- 
da-Ku nescaya Aku akan 
ampunkan kamu. Wahai 
hamba-hamba-Ku!  Selama- 
lamanya kamu tidak akan 
mampu memudaratkan Aku 
sehingga kamu boleh memu- 
daratkan Aku. Wahai hamba- 
hamba-Ku! Dan  selama- 
lamanya kamu tidak akan 
mampu memberi manfaat 
kepada Aku sehingga kamu 
boleh memberi manfaat 
kepada Aku. Wahai hamba- 
hamba-Ku! Sekiranya orang- 
orang yang terdahulu dan 
terkemudian dari kamu, 
manusia dan jin di kalangan 
kamu, sekiranya mereka 
semua mempunyai hati 

seumpama hati orang yang 
paling bertaqwa di kalangan 
kamu, nescaya hal itu tidak 
menambahkan  apa-apapun 
dalam kerajaan-Ku. Wahai 
hamba-hamba-Ku! Sekiranya 
orang-orang yang terdahulu 
dan terkemudian dari kamu, 
manusia dan jin di kalangan 
kamu, sekiranya mereka 
semua mempunyai hati 
seumpama hati orang yang 
paling jahat di kalangan kamu, 
nescaya hal itu tidak 
menjejaskan apa-apapun 
dalam kerajaan-Ku. Wahai 
hamba-hamba-Ku! Sekiranya 
orang-orang yang terdahulu 
dan terkemudian dari kamu, 
manusia dan jin di kalangan 
kamu, sekiranya mereka 
semua berhimpun di suatu 
tempat, lalu mereka meminta 
daripada-Ku (iaitu meminta 
sesuatu pemberian), lantas 
Aku kurniakan setiap orang 


dari kalangan mereka 
permintaannya, nescaya hal 
itu tidak mengurangkan 


sedikitpun apa-apa yang ada 
di sisi-Ku kecuali umpama 
berkurangnya air laut apabila 
dicelupkan sebatang jarum. 
Wahai hamba-hamba-Ku! 
Bahawa sesungguhnya hanya 
amalan kamu yang Aku akan 

perhitungkannya bagi kamu, 
kemudian Aku sempurnakan 
pembalasannya. Maka ba- 
rangsiapa yang mendapat 
kebaikan maka hendaklah dia 
memuji Allah dan barang- 
siapa yang mendapat selain 
kebaikan, maka janganlah dia 
mencela. kecuali mencela 
dirinya sendiri.” Hadith riwayat 
al-Imam Muslim. 


25. Daripada Abu Zarr r.a. juga, 
(beliau meriwayatkan): Bahawa 
sebahagian sahabat Rasulullah 
s.a.w berkata kepada Nabi s.a.w: 


“Wahai Rasulullah! Orang- 
orang kaya telah mendapat 
banyak pahala. Mereka 


sembahyang sebagaimana kami 
sembahyang, mereka berpuasa 
sebagaimana kami berpuasa dan 


mereka bersedekah dengan 
lebihan harta mereka.” Baginda 
bersabda: “Bukankah Allah 


telah menjadikan bagi kamu 
sesuatu yang kamu boleh 
bersedekah dengannya? 
Sesungguhnya dengan setiap 
kali tasbih itu adalah sedekah, 
setiap kali takbir itu adalah 
sedekah, setiap kali tahmid itu 
adalah sedekah, setiap kali 
tahlil itu adalah sedekah, 
menyuruh amar ma'ruf itu 


29 


la 0 DA Da eo 
RAN SA a 
Pel SAR u Ce 


Jo 9 NI) Ca ek ya — 


A Lai DaN 


Ia aa a 


a ja ai D. 4 


P pa yg D Wu 
€ Depa nn 


pan Aa, 


Pa 


PG 


D dea D 


Sa 


ma Za Psk 
/ wb DaN P wi? 
se sg (ng PN Ks 
Sa bel V Pa was belV 
MAN (4g An 9 eng 
P 
P 
Sa 


sedekah, menegah mungkar 
itu sedekah dan pada 
kemaluan seseorang kamu 
pun adalah sedekah.” Mereka 
bertanya: “Ya Rasulullah! 
Adakah apabila salah seorang 
kami melepaskan syahwatnya 
pun dia beroleh pahala?” 
Baginda bersabda: “Bagaimana 
pandangan kamu kalau dia 
melepaskan syahwatnya pada 
tempat haram, adakah dia 
berdosa? Maka demikian 
jugalah apabila dia melepas- 
kannya pada tempat yang 
halal, dia beroleh pahala.” 
Hadith riwayat al-Imam Muslim. 


26. Daripada Abu Hurairah r.a. 
beliau berkata: Rasulullah s.a.w 
telah bersabda: “Setiap anggota 
badan manusia adalah 
sedekah baginya pada setiap 
hari apabila terbit matahari; 
engkau berlaku adil (iaitu 
mendamaikan) antara dua 
orang (yang berbalah) adalah 
sedekah, engkau membantu 
seseorang naik kenderaannya 
atau mengangkat barang- 
barangnya ke atas 


kenderaannya adalah sedekah, 


perkataan yang baik adalah 
sedekah, setiap langkah 
menuju sembahyang adalah 

sedekah dan menghilangkan 
sesuatu bahaya di jalanraya 
adalah sedekah.” Hadith 
riwayat al-Imam Bukhari dan 
Muslim. 


27. Daripada al-Nawwas ibn 
Sam'an r.a. daripada Nabi s.a.w 
baginda bersabda: “Kebajikan 
itu ialah keelokan budi pekerti, 
dan dosa pula ialah apa yang 
meresahkan dirimu dan 
engkau benci orang lain 
mengetahuinya.” Hadith 
riwayat al-Imam Muslim. 


Dan daripada Wabisah ibn 
Ma'bad r.a. beliau berkata: Aku 
telah menemui Rasulullah s.a.w 
lalu Baginda bersabda: “Eng- 
kau datang mahu bertanya 
tentang kebajikan?” Aku ber- 
kata: “Ya.” Baginda bersabda: 
“Mintalah fatwa dari hatimu. 
Kebajikan itu ialah suatu 
perkara yang diri dan hati 
merasa tenang tenteram 
terhadapnya, dan dosa itu 
ialah suatu perkara yang 
meresahkan dirimu dan 
mendatangkan rasa teragak- 
agak di hati, sekalipun orang 
ramai memberi fatwa kepa- 
damu, dan mereka terus 
memberi fatwa kepadamu 

(dengan sebaliknya).” Hadith 
Hasan riwayat dalam musnad al- 
Imam Ahmad bin Hanbal dan 
Imam al-Darimi dengan sanad 
yang baik. 


28. Daripada Abu Najih al- 
'Irbadh ibn Sariyah r.a. beliau 
berkata: Rasulullah s.a.w telah 
menasihati kami suatu nasihat 
yang menggetarkan hati dan 
mencucurkan air mata. Kami 
berkata: “Ya Rasulullah! la 
seolah-olah nasihat orang yang 
mahu mengucapkan selamat 
tinggal, maka berikanlah kami 


wasiat.” Baginda bersabda: 
“Aku mewasiatkan kamu 
supaya bertaqwa kepada 


Allah 'Azza Wajalla, supaya 
mendengar dan taat, sekali- 
pun kamu diperintah oleh 
seorang hamba. Sesungguh- 
nya, barangsiapa di kalangan 
kamu yang masih hidup nanti, 
nescaya dia akan melihat 
banyak perselisihan... Maka 
hendaklah kamu mengikuti 
sunnahku dan sunnah khu- 
lafa' al-Rasyidin yang men- 
dapat hidayah. Gigitlah ia 
dengan kuat (yakni berpegang 
teguhlah kamu dengannya) 
dan berwaspadalah kamu dari 
melakukan perkara-perkara 

yang diada-adakan, kerana 
setiap perkara yang diada- 
adakan itu adalah bid'ah dan 
setiap bid'ah itu adalah sesat.” 
Hadith riwayat Abu Daud dan al- 
Tirmizi. al-Tirmizi berkata ia 
hadith sahih. 


29. Daripada Mu'az ibn Jabal r.a. 


beliau berkata: Aku berkata: “Ya 
Rasulullah! Terangkan padaku 
suatu amalan yang boleh 
memasukkan aku ke dalam 
syurga dan menjauhkan aku 
daripada api neraka.” Baginda 
bersabda: “Sesungguhnya 
engkau telah bertanya suatu 


perkara besar, namun 
sesungguhnya ia adalah 
ringan bagi orang yang 


dipermudahkan Allah; iaitu 
engkau menyembah Allah, 
jangan mensyirikkan-Nya 
dengan sesuatu, engkau men- 
dirikan sembahyang, menu- 
naikan zakat, berpuasa bulan 
Ramadhan dan mengerjakan 
haji ke Baitullah.” Kemudian 
Baginda bersabda: “Apakah 
engkau mahu aku tunjukkan 
beberapa pintu kebajikan? 


Puasa itu adalah perisai, 
sedekah dapat madamkan 
dosa seumpama air 


memadamkan api 

dan sembahyang seorang 
lelaki di tengah malam.” 
Kemudian Baginda membaca 
ayat al-Qur'an yang bererti: 
“Tulang-tulang rusuk mereka 
telah renggang dari tempat 
tidur mereka. Mereka 
menyeru Tuhan mereka 
dengan perasaan takut dan 
penuh harapan dan mereka 
membelanjakan sebahagian 
rezeki yang Kami kurniakan 
kepada mereka. Seseorang 
tidak mengetahui apakah yang 
disembunyikan bagi mereka 
yang terdiri daripada perkara 
yang menyejukkan mata 
sebagai balasan terhadap 
amalan yang mereka telah 
lakukan”. Kemudian Baginda 
bersabda: “Apakah engkau 
mahu aku khabarkan 
kepadamu tunggak segala 
amal, tiang-tiangnya dan 
puncaknya?” Aku berkata: 
“Mahu ya Rasulullah!” Baginda 
bersabda: “Tunggak amalan 
ialah Islam, tiang-tiangnya 
ialah sembahyang dan 
puncaknya ialah jihad.” 
Kemudian Baginda bersabda: 
“Apakah engkau mahu aku 
khabarkan kepadamu kunci 
segala perkara tersebut?” Aku 
berkata: “Mahu ya Rasulullah!” 
Lalu Baginda memegang 

lidahnya seraya bersabda: 
“Peliharalah benda ini!” Aku 
berkata: “Ya Nabi Allah! Ada- 
kah kita akan diseksa lantaran 
apa yang dibicarakannya?” 
Baginda bersabda: “Ilbumu 
akan kehilanganmu wahai 
Mu'az! Tiadalah manusia itu 
dihumbankan mukanya - atau 
Baginda bersabda — dihum- 
bankan batang hidungnya ke 
dalam api neraka kecuali 
kerana hasil tanaman lidah- 
lidah mereka.” Hadith riwayat 
al-Imam al-Tirmizi. Beliau 
berkata ia adalah hadith sahih. 


30. Daripada Abu Tha'labah al- 
Khusyanni Jurthum ibn Nasyib 
r.a. daripada Rasulullah s.a.w 
telah bersabda: “Sesungguhnya 
Allah Ta'ala telah memfar- 
dukan beberapa fardu maka 
janganlah kamu  menghi- 
langkannya (dengan memper- 
sia-siakannya atau mening- 
galkannya), Dia telah menen- 
tukan beberapa batasan, maka 
janganlah kamu  melam- 
pauinya, Dia telah mengha- 
ramkan beberapa perkara, 
maka janganlah kamu 
melanggarnya; dan Dia tidak 
menyatakan hukum tentang 
beberapa perkara sebagai 
rahmat untuk kamu 

dan bukannya kerana Dia 
terlupa, maka janganlah kamu 
cuba menyelidikinya.” Hadith 
ini hadith hasan diriwayatkan 
oleh al-Imam al-Daraqutni dan 
lain-lain. 


31. Daripada Abu al-'Abbas Sahl 
ibn Sa'ad al-Sa'idi r.a. beliau 
berkata: Seorang lelaki telah 
datang menemui Nabi s.a.w lalu 
berkata: “Wahai Rasulullah! 
Tunjukkan daku suatu amalan 
yang apabila aku lakukannya, 
aku dikasihi oleh Allah dan 
dikasihi oleh manusia.” Baginda 
bersabda: “Zuhudlah engkau 
terhadap dunia, nescaya Allah 
kasihkan engkau dan 
zuhudlah terhadap apa yang 
ada pada manusia, nescaya 
manusia akan mengasihimu.” 
Hadith riwayat Ibnu Majah dan 
lain-lain dengan sanad-sanad 
yang baik. 


32. Daripada Abu Sa'id ibn 
Malik ibn Sinan al-Khudri r.a. 
bahawa Rasulullah s.a.w telah 
bersabda: “Tidak ada mudarat 
dan tidak boleh melakukan 
kemudaratan.” Hadith ini 
hadith hasan diriwayatkan oleh 
al-Imam Ibnu Majah dan al- 
Daraqtuni dan lain-lain. 

la juga diriwayatkan oleh al- 
Imam Malik dalam Kitab 
Muwatta'nya. daripada Amr bin 


Yahya, daripada ayahnya, 
daripada Nabi s.a.w. secara 
mursal, dan dia telah meng- 


gugurkan nama Abu Sa'id al- 
Khudri r.a. (daripada rantaian 
sanad). Dan bagi hadith ini jalan- 
jalan periwayatan yang mana 
sebahagiannya menguatkan 
sebahagian yang lain. 


33. Daripada Ibnu 'Abbas r.a. 
bahawa Rasulullah s.a.w telah 
bersabda: “Sekiranya manusia 
diberikan setiap tuntutan dan 
dakwaan mereka, nescaya 
ramai orang akan menuntut 
harta dan darah kaum lain 
(iaitu menuntut bunuh balas), 
akan tetapi mestilah tuntutan 
itu berbukti keterangan bagi 
pihak yang mendakwa dan 
sumpah bagi orang yang tidak 
mengaku.” Hadith ini hadith 
hasan, diriwayatkan oleh al- 
Imam al-Baihaqi dan lain-lain 
sedemikian dan sebahagiannya 


terdapat dalam kitab sahih 
Bukhari dan Muslim. 
34. Daripada Abu Sa'id al- 


Khudri r.a. beliau berkata: Aku 


mendengar Rasulullah 

s.a.w bersabda: “Barangsiapa 
di kalangan kamu melihat 
suatu kemungkaran, maka 
hendaklah dia mengubahnya 
dengan tangannya. Sekiranya 
dia tidak mampu maka 
hendaklah dia mengubahnya 
dengan lidahnya. Sekiranya 
dia tidak mampu, maka 
hendaklah dia mengubahnya 
dengan hatinya. Yang sede- 
mikian itu adalah selemah- 
lemah iman.” Hadith diriwa- 
yatkan oleh al-Imam Muslim. 


35. Daripada Abu Hurairah r.a. 
beliau berkata: Rasulullah s.a.w 
telah bersabda: “Janganlah 
kamu saling dengki 
mendengki, tipu menipu, benci 
membenci, musuh memusuhi 
antara satu sama lain. 
Janganlah sebahagian kamu 
menjual barangan atas jualan 
orang lain. Hendaklah kamu 
menjadi hamba-hamba Allah 
yang bersaudara. Seorang 
muslim adalah saudara bagi 
seorang muslim; dia tidak 
boleh menzaliminya, membi- 
arkannya (dalam kehinaan), 
membohonginya dan menghi- 
nanya. Ketaqwaan itu di sini” 
- sambil Baginda menunjuk ke 
dadanya sebanyak tiga kali — 

“Cukuplah seseorang itu 
mendapat keburukan apabila 
dia. menghina saudaranya 
yang muslim. Setiap orang 
muslim ke atas muslim itu 
haram darahnya, hartanya 
dan maruah dirinya.” Hadith 
diriwayatkan oleh al-Imam 
Muslim. 


36. Daripada Abu Hurairah r.a. 
daripada Nabi s.a.w, Baginda 
telah bersabda: “Barangsiapa 
yang melepaskan seorang 
mukmin daripada satu kesu- 
sahan daripada kesusahan- 
kesusahan dunia, nescaya 
Allah akan melepaskannya 
daripada satu kesusahan dari- 
pada kesusahan-kesusahan di 
hari kiamat. Barangsiapa yang 
mempermudahkan bagi orang 
susah, nescaya Allah akan 
mempermudahkan baginya di 
dunia dan di akhirat. 
Barangsiapa yang menutup 
keaiban seorang muslim, 
nescaya Allah akan menutup 
keaibannya di dunia dan 
akhirat. Allah sentiasa berse- 
dia. menolong hamba-Nya 
selagi mana dia suka menolong 
saudaranya. Barangsiapa 
yang melalui suatu jalan untuk 
menuntut ilmu, 

nescaya Allah akan 
mempermudahkan baginya 
suatu jalan menuju ke syurga. 
Sesuatu kaum tidak 
berkumpul di salah sebuah 
rumah-rumah Allah (masjid) 
sambil mereka membaca 
Kitab Allah dan mengkajinya 
sesama mereka melainkan 
suasana. ketenangan akan 
turun ke atas mereka, rahmat 
akan melitupi mereka dan 
mereka akan dikelilingi oleh 
para malaikat dan Allah akan 
menyebut (perihal) mereka 
kepada orang-orang yang 
berada di sisi-Nya. Barang- 
siapa yang terlambat 
amalannya, nescaya nasab 
keturunannya tidak mampu 
mempercepatkannya.” Hadith 
diriwayatkan oleh al-Imam 
Muslim dengan lafaz ini. 


37. Daripada Ibnu 'Abbas r.a. 
daripada Rasulullah s.a.w, 
Baginda meriwayatkan suatu 
riwayat dari Allah s.w.t. Allah 
berfirman: “Sesungguhnya 
Allah telah menulis segala 
amal kebajikan dan amal 
kejahatan, kemudian Dia 
memperjelaskannya; maka 
barangsiapa yang terlintas 
mahu mengerjakan suatu 
kebajikan tetapi dia tidak 

melakukannya, Allah akan 
menulis kebajikan itu di sisi- 
Nya sebagai satu kebajikan 
sepenuhnya. Sekiranya dia 
terlintas mahu mengerjakan 
suatu kebajikan lalu dia 
melakukannya, Allah akan 
menulis kebajikan itu di sisi- 
Nya sepuluh kebajikan 
sehingga 700 kali ganda dan 
sehingga gandaan yang begitu 
banyak. Dan sekiranya dia 
terlintas mahu mengerjakan 


suatu kejahatan tetapi dia 
tidak melakukannya, Allah 
akan menulis di sisi-Nya 


sebagai satu kebajikan sepe- 
nuhnya. Sekiranya dia terlin- 
tas mahu mengerjakan suatu 
kejahatan dan dia melaku- 
kannya, Allah akan menulis 
kejahatan itu di sisi-Nya 


dengan satu kejahatan sahaja.” 


Hadith diriwayatkan oleh al- 
Imam al-Bukhari dan Muslim 
dalam kitab sahih mereka 
dengan lafaz ini. 


Fon 

Lihatlah wahai saudaraku! 
Semoga Allah memberikan 
taufiq kepada kami dan 


kepadamu ke arah mencapai 
kelembutan Allah Taala yang 
agung, dan renungilah lafaz- 
lafaz (hadith) ini. Lafaz “di 
sisi-Nya” menunjukkan inayah 
Allah terhadapnya (iaitu hasanah 
yang dikurniakan sebagai 
ganjaran niat hamba mahu 
berbuat kebajikan, atau 
perbuatan hamba yang baik 
setelah dia berniat atau 
perbuatan hamba meninggalkan 
perbuatan jahat yang dia terniat 


mahu melakukannya - 
penterjemah). 
Lafaz “sempurna” pula 


bertujuan untuk menegaskan dan 
menunjukkan kuatnya inayah 
Allah dengannya (iaitu hasanah 
yang dikurniakan sebagai 
ganjaran niat hamba mahu 
berbuat kebajikan, atau 
perbuatan hamba yang baik 
setelah dia berniat atau 
perbuatan hamba meninggalkan 
perbuatan jahat yang dia terniat 


mahu melakukannya - 
penterjemah). Dia berkata 
dalam soal kejahatan yang 


seseorang hamba terlintas mahu 

melakukannya kemudian dia 
tidak jadi melakukannya: “Allah 
akan menulis di sisi-Nya 


sebagai satu kebajikan penuh”. 


Dia menegaskan pembalasan 


hasanah itu dengan lafaz 
“sempurna” sementara dalam 
ungkapan berikutnya: 


“Sekiranya dia terlintas mahu 
mengerjakan suatu kejahatan 
dan dia melakukannya, Allah 
akan menulis kejahatan itu di 
sisi-Nya dengan satu 
kejahatan sahaja”. Dia 
menegaskan gambaran 
menyedikitkan balasan dosa itu 
dengan menambah “satu”. 
Segala pujian dan kurniaan bagi 
Allah s.w.t yang kita tidak 
mampu menghitung puja-puji ke 


atasnya. 2 Abg. 


38. Daripada Abu Hurairah r.a. 
beliau berkata: Rasulullah s.a.w 
telah bersabda: “Sesungguhnya 
Allah Ta'ala telah berfirman: 
Barangsiapa yang memusuhi 
seorang wali-Ku, maka Aku 


akan isytiharkan perang 
terhadapnya. Tidaklah se- 
orang hamba-Ku  mende- 


katkan diri kepada-Ku dengan 
sesuatu yang lebih Aku cintai 
daripada hal-hal yang telah 
Aku wajibkan baginya. 

mencintainya, maka jadilah 
Aku pendengarannya yang dia 
mendengar sesuatu dengannya, 
dan jadilah Aku pengli- 
hatannya yang dia melihat 
sesuatu dengannya, dan 
jadilah Aku tangannya yang 
dengannya dia melakukan 
kerja, dan jadilah Aku 
kakinya yang dengannya dia 
berjalan. Sekiranya dia me- 
minta daripada-Ku Aku akan 
kurniakannya dan sekiranya 
dia meminta perlindungan 
dari-Ku nescaya Aku akan 
melindunginya.” Hadith 
diriwayatkan oleh al-Imam al- 
Bukhari. 


39. Daripada Ibnu 'Abbas r.a. 
bahawa Rasulullah s.a.w telah 
bersabda: “Sesungguhnya 
Allah telah mengampunkan - 
demi keranaku - dari umatku 
perbuatan yang dilakukan 
secara tersilap, terlupa dan 
secara paksaan.” Hadith ini 
hadith hasan diriwayatkan oleh 
al-Imam Ibnu Majah dan al- 
Baihaqi dan lain-lain. 

40. Daripada Ibnu 'Umar r.a. 
beliau berkata: Rasulullah s.a.w 
telah memegang bahuku seraya 
bersabda: “Hiduplah engkau di 
dunia seolah-olah engkau 
seorang perantau atau musafir 
lalu.” Ibnu 'Umar r.a. pernah 
berkata: “Apabila engkau 
berada di waktu petang, maka 
janganlah engkau menunggu 
(ketibaan) waktu pagi dan 
apabila engkau berada di 
waktu pagi, maka janganlah 
engkau menunggu (ketibaan) 
waktu petang. Ambillah 
peluang dari kesihatanmu 
untuk masa sakitmu dan masa 
hidupmu untuk matimu.” 
Hadith diriwayatkan oleh al- 
Imam al-Bukhari. 


41. Daripada Abu Muhammad 
Abdullah ibn 'Amru ibn al-'Aas 
r.a. beliau berkata: Rasulullah 
s.a.w telah bersabda: “Sese- 
orang kamu tidak benar- 
benar beriman sehinggalah 
hawa nafsunya tunduk menu- 
ruti ajaran yang aku bawa.” 
Hadis ini hadith sahih yang kami 
riwayatkannya dari kitab al- 
Hujjah dengan sanad yang baik. 

42. Daripada Anas r.a. beliau 
berkata: Aku telah mendengar 
Rasulullah s.a.w bersabda: 
“Allah Ta'ala berfirman: 
Wahai anak Adam! Selagi 
mana engkau meminta, ber- 
doa dan mengharapkan Aku, 
Aku akan ampunkan apa-apa 
dosa yang ada pada dirimu 
dan Aku tidak peduli. Wahai 
anak Adam! Seandainya dosa- 
dosamu banyak sampai men- 
cecah awan langit kemudian 
engkau memohon ampun 
kepada-Ku, nescaya Aku akan 
ampunkan bagimu. Wahai 
anak Adam! Sesungguhnya 
engkau, andainya engkau 
datang menghadap-Ku 
dengan dosa-dosa sepenuh isi 
bumi, kemudian engkau 
datang menghadap-Ku tanpa 
engkau mensyirikkan Aku 
dengan sesuatu, nescaya Aku 
akan mengurniakan untukmu 
keampunan sepenuh isi bumi.” 
Hadith riwayat al-Imam al- 
Tirmizi. Beliau berkata 1a adalah 
hadith hasan sahih. 

Penutup 


Dan ini adalah perkara 
terakhir yang aku maksudkan 
daripada tujuan aku dalam 
menerangkan hadith-hadith 
yang menghimpunkan 
prinsip-prinsip Islam serta 
mengandungi pelbagai jenis 


ilmu yang tidak terkira 
berkaitan asas-asas, cabang- 
cabang, adab-adab dan 


seluruh aspek bagi hukum- 
hukum (syariat) ini. 


Dan di sini aku 
mengemukakan satu bab yang 
sangat ringkas berkenaan 
baris dan sebutan lafaz- 
lafaznya (yang tersembunyi) 
secara tersusun agar tidak 
berlaku kesalahan pada 
sesuatu daripadanya. 

Aa 


Dan dengan ini, orang yang 
menghafalnya tidak perlu 
merujuk kepada selain 
daripadanya untuk memas- 
tikan baris dan sebutannya. 
Kemudian, aku akan memu- 
lakan syarahannya 
sekiranya dikehendaki Allah — 


dalam sebuah kitab yang 
tersendiri. 
Dan aku mengharapkan 


kurniaan Allah agar memberi 
aku taufiq untuk menerang- 
kan perkara-perkara penting 
daripada. makna-maknanya 
yang halus, dan beberapa 
jumlah daripada faedah- 
faedah dan pengetahuan yang 
mana seseorang Muslim tidak 
boleh untuk tidak mengetahui 
seumpamanya, Dan akan 
zahir bagi orang yang 
menelaahnya tentang kebe- 
saran hadith-hadith ini, 
keagungan fadilat-fadilatnya, 
dan apa yang terkandung di 
dalamnya daripada perkara- 
perkara yang bernilai tinggi 
yang telah aku sebutkan, dan 
perkara-perkara penting yang 
telah aku gambarkan. Dan 
dengan itu dia mengetahui 
hikmah di sebalik pemilihan 
(lebih) empat puluh hadith ini, 

dan ini adalah merupakan 
satu hakikat bagi orang-orang 
menelitinya. 


Dan aku menjadikan bahagian 
ini secara tersendiri agar 
mudah untuk ia dihafal 
dengan juzuknya sendiri. 
Kemudian barangsiapa yang 
mahu menghimpunkan 
syarahan kepadanya (hadith- 
hadith ini), maka lakukanlah; 
dan dari Allah baginya 
kurniaan dengan sebab 
(usahanya) itu. Lantaran itu 
juga, dia akan mendapati 
nilai-nilai tinggi lagi halus 
yang dapat dikupas daripada 
sabda (Rasulullah s.a.w.) yang 
mana Allah s.w.t. telah 
berfirman berkenaan diri 
Baginda s.a.w. “Dan Ba- 
ginda s.a.w. tidak mem- 
perkatakan (sesuatu yang 
berhubung dengan agama 
Islam) menurut kemahuan 
dan pendapatnya sendiri. 
Segala yang diperkatakannya 
itu (sama ada Al-Qur'an atau 
hadith) tidak lain hanyalah 
wahyu yang diwahyukan 
kepadanya.” 

Dan segala pujian dan 
kurniaan hanyalah bagi Allah, 
awal dan akhirnya, batin dan 
zahirnya, di atas nikmat- 
nikmat-Nya. 


Di sini, berakhirnya kata-kata 
(Imam | Nawawi — semoga Allah 
merahmati beliau. 

